Úradný vestník L 236 , 23/09/2003 S. 0794 - 0795



3. RYBNÉ HOSPODÁRSTVO 1. 31994 R 1626: Nariadenie Rady (ES) č. 1626/94 z 27. júna 1994, ktorým sa ustanovujú určité technické opatrenia na ochranu zdrojov rybolovu v Stredozemnom mori (Ú. v. ES L 171, 6.7.1994, s. 1) v znení zmenenom a doplnenom predpismi: - 31996 R 1075: nariadenie Rady (ES) č. 1075/96 z 10.6.1996 (Ú. v. ES L 142, 15.6.1996, s. 1), - 31998 R 0782: nariadenie Rady (ES) č. 782/98 zo 7.4.1998 (Ú. v. ES L 113, 15.4.1998, s. 6), - 31999 R 1448: nariadenie Rady (ES) č. 1448/1999 z 24.6.1999 (Ú. v. ES L 167, 2.7.1999, s. 7), - 32000 R 0812: nariadenie Rady (ES) č. 812/2000 zo 17.4.2000 (Ú. v. ES L 100, 20.4.2000, s. 3), - 32000 R 2550: nariadenie Rady (ES) č. 2550/2000 zo 17.11.2000 (Ú. v. ES L 292, 21.11.2000, s. 7), - 32001 R 0973: nariadenie Rady (ES) č. 973/2001 zo 14.5.2001 (Ú. v. ES L 137, 19.5.2001, s. 1). Rada predo dňom pristúpenia Malty zmení a doplní nariadenie (ES) č. 1626/94 s cieľom prijať potrebné ochranné opatrenia vo vzťahu k Malte, a to v súlade s nasledujúcimi usmerneniami: - rybolov v 25-míľovej regulovanej zóne by mal byť obmedzený na pobrežný rybolov malého rozsahu, to znamená rybárskymi plavidlami, ktorých celková dĺžka nepresahuje 12 metrov, bez použitia vlečných zariadení na motorový pohon s výnimkou nižšie uvedených prípadov. Celkové úsilie plavidiel s dĺžkou do 12 metrov vrátane nesmie presiahnuť úroveň predchádzajúcich rokov; - traulery, ktorých dĺžka nepresahuje 24 metrov, sú však oprávnené loviť v 25-míľovej regulovanej zóne v rámci oblastí, v ktorých možno loviť traulermi. Celková rybolovná kapacita traulerov, vyjadrená vo výkone motora (kW), nesmie presiahnuť kapacitu zistenú v rokoch 2000 - 2001 v oblasti 25-míľovej regulovanej zóny a výkon motora jednotlivých traulerov loviacich vo vodách s hĺbkou nepresahujúcou 200 metrov nesmie presiahnuť 185 kW (250 HP). Tieto limity môžu byť zmenené na návrh príslušných vedeckých inštitúcií na základe nových presvedčivých vedeckých dôkazov. - počet plavidiel, ktoré sú oprávnené podieľať sa na love lampuki (Coryphaena hippurus - koryféna veľká) nesmie prevyšovať 130. Rozdelenie a umiestnenie zariadení na zhlukovanie rýb počas rybolovnej sezóny, ktorá spravidla trvá od augusta do decembra, je otvorené pre všetkých rybárov spoločenstva na nediskriminačnom základe; pre rybárov, ktorí nie sú z Malty, to však platí len pre oblasti za 12 míľami; - všetky plavidlá, ktorých celková dĺžka presahuje 12 metrov, ktoré sú oprávnené loviť v 25-míľovej regulovanej zóne, vrátane traulerov so dnovými vlečnými sieťami, plavidiel loviacich pomocou lamparových vakových sietí, plavidiel loviacich lampuki pomocou zariadení na zhlukovanie rýb a plavidiel loviacich tuniakov alebo iné vysoko sťahovavé druhy pomocou veľkých pelagických vakových sietí a priemyselných dlhých lovných lán, budú uvedené v zozname. Akékoľvek zvýšenie rybolovného úsilia musí umožniť trvalé zachovanie zóny. Podrobné pravidlá zostavenia uvedeného zoznamu pre systém monitorovania rybolovného úsilia a v prípade potreby pre lov lampuki v 25-míľovej regulovanej zóne sa prijmú v súlade s postupom ustanoveným v článku 18 nariadenia Rady (EHS) č. 3760/92 [1], ktorým sa zavádza systém spoločenstva pre rybolov a akvakultúru. O účinných monitorovacích metódach sa rozhodne v súlade s acquis. Po pristúpení Malty sa podmienky tohto systému riadenia rybárskeho úsilia prehodnotia na odporúčanie príslušných vedeckých inštitúcií na základe nových presvedčivých dôkazov s cieľom vyhodnotiť ich dôsledky na zachovanie zdrojov. Otázka možných sporov vychádzajúcich z používania rôzneho rybárskeho výstroja a prípadných opatrení na urovnanie týchto sporov sa bude riešiť pri pristúpení Malty na úrovni spoločenstva. V súlade s nariadením Rady (ES) č. 1239/98 [2], ktorým sa mení a dopĺňa nariadenie Rady (ES) č. 894/97, ktorým sa ustanovujú určité technické opatrenia na ochranu zdrojov rybolovu, je v 25-míľovej zóne zakázané používať unášané siete. Tieto ochranné opatrenia musia byť nediskriminačné a budú sa uplatňovať v celej 25-míľovej regulovanej zóne. Toto riešenie nepredurčuje vývoj sekundárneho práva v tejto oblasti. 2. 31998 R 0088: Nariadenie Rady (ES) č. 88/98 z 18. decembra 1997, ktorým sa ustanovujú určité technické opatrenia na ochranu zdrojov rybolovu vo vodách Baltského mora, Beltov a Øresundu (Ú. v. ES L 9, 15.1.1998, s. 1), v znení zmenenom a doplnenom predpisom: - 31998 R 1520: nariadenie Rady (ES) č. 1520/98 z 13.7.1998 (Ú. v. ES L 201, 17.7.1998, s. 1). Predo dňom pristúpenia Rada v súlade s nasledujúcimi usmerneniami zmení a doplní nariadenie (ES) č. 88/98 s cieľom prijať potrebné ochranné opatrenia: - výkon motora plavidiel oprávnených loviť v Rižskom zálive nesmie presiahnuť 221 kW; - plavidlá oprávnené loviť v Rižskom zálive budú uvedené v zozname, ktorý bude vytvorený s cieľom zabezpečiť, aby celková rybolovná kapacita, vyjadrená vo výkone motora (kW), nepresiahla kapacitu zistenú v Rižskom zálive v roku 2000-2001. Podrobné pravidlá zostavenia zoznamu a pre systém monitorovania rybárskeho úsilia pre Rižský záliv sa prijmú v súlade s postupom ustanoveným v článku 18 nariadenia (EHS) č. 3760/92 [3], ktorým sa zavádza systém spoločenstva pre rybolov a akvakultúru. Tieto technické ochranné opatrenia budú nediskriminačné a budú sa uplatňovať v celom Rižskom zálive. Toto riešenie nepredurčuje vývoj sekundárneho práva v tejto oblasti. [1] Ú. v. ES L 389, 31.12.1992, s. 1. [2] Ú. v. ES L 171, 17.6.1998, s. 1. [3] Ú. v. ES L 389, 31.12.1992, s. 1. --------------------------------------------------